ΟΜΗΡΟΥ ΙΛΙΑΔΑ

Α 307-431α

**Στόχοι**: οι μαθητές:

* να κατανοήσουν το περιεχόμενο της ενότητας
* να κατανοήσουν την προώθηση του μύθου, την επιβράδυνση και την προοικονομία
* να γνωρίσουν τον ρόλο του κήρυκα στην αρχαιότητα
* να κατανοήσουν την έννοια της τιμής για τον ομηρικό ήρωα και πολεμιστή
* να αισθανθούν την τρυφερότητα και ευαισθησία στη σκηνή συνάντησης Αχιλλέα-Θέτιδας, μάνας-γιου
* να γνωρίσουν την ανθρώπινη πλευρά του πολεμικού ήρωα Αχιλλέα
* να κατανοήσουν τον ευθύ λόγο ως αφηγηματική τεχνική.

### Επεξεργασία του κειμένου

(συνοπτική θεώρηση) :

**1. Ανάγνωση της ενότητας.**

**2. Επισήμανση των κύριων σημείων που βοηθούν στην εξέλιξη του μύθου.** (10η μέρα / πραγματοποιείται η αποστολή επιστροφής της Χρυσηίδας, με επικεφαλής τον Οδυσσέα / εφαρμογή της απόφασης της συνέλευσης / προώθηση του μύθου – στο αχαϊκό στρατόπεδο γίνονται καθαρμοί / εξαγνισμός / θρησκευτικό στοιχείο, και θυσίες προς τον Απόλλωνα – ο Αγαμέμνονας στέλνει τους δύο κήρυκες Ταλθύβιο και Ευρυβάτη στη σκηνή του Αχιλλέα, για να πάρουν τη Βρισηίδα / αρμοδιότητες και σημασία του ρόλου του κήρυκα / εφαρμογή της απόφασης της συνέλευσης / προώθηση του μύθου / συνέπεια στο ήθος του Αγαμέμνονα – ο Αχιλλέας υποδέχεται τους κήρυκες με αυτοκυριαρχία, ευγένεια και ανθρωπιά και δίνει εντολή στον Πάτροκλο να φέρει από τη σκηνή τη Βρισηίδα και να την παραδώσει σε αυτούς, όπως και γίνεται / ευθύς λόγος / παραστατικότητα, δραματικότητα / ανολοκλήρωτη επανάληψη του όρκου → προσπάθεια του ήρωα να διατηρήσει την αυτοκυριαρχία του – στη συνέχεια, ο Αχιλλέας, καθισμένος μόνος του στην ακρογιαλιά, κλαίει και απλώνοντας τα χέρια απευθύνει δέηση / προσευχή στη μητέρα του Θέτιδα / εικόνα, εκφράζοντας το παράπονο ότι, αν και η ζωή του θα είναι σύντομη, σύμφωνα με τον χρησμό, δεν έχει το αντιστάθμισμα τιμής από τον Δία, αφού τον πρόσβαλε ο Αγαμέμνονας / έννοια της τιμής = διάκριση του ήρωα στο πεδίο της μάχης και αναγνώριση της αξίας του από τους άλλους, με λόγια και με πράξεις-δώρα / *τιμήν, δεν μ’ έχει αυτός τιμήσει, με ατίμασεν, το δώρο μου*: τέσσερις φορές επαναλαμβάνεται η έννοια της τιμής με διάφορες λεκτικές μορφές → μέγεθος της σημασίας της για τον ήρωα → αυτή διέπει την ηθική του ήρωα και υπαγορεύει τη συμπεριφορά του – από τη θάλασσα αναδύεται, με τη μορφή ομίχλης / παραμυθικό στοιχείο, η Θέτιδα / εικόνα / θεοφάνεια, κάθεται δίπλα στον Αχιλλέα, τον χαϊδεύει και τον ρωτά τι έχει – ο Αχιλλέας απαντά: α) αναδιηγείται στη Θέτιδα όλα τα γεγονότα που συνέβησαν από τη στιγμή που λεηλάτησαν τη Θήβη και έφεραν τα λάφυρα στο στρατόπεδο, ανάμεσά τους και τη Χρυσηίδα, μέχρι την επιστροφή της Χρυσηίδας στο πατέρα της και την απόσπαση της Βρισηίδας από τον ίδιο / επιβράδυνση, β) ζητά από τη μητέρα του να ανέβει στον Όλυμπο και να ικετέψει τον Δία, αφού πρώτα τού υπενθυμίσει το καλό που του έκανε τότε που πήγαν να τον δέσουν οι άλλοι θεοί, να τον ικετέψει να βοηθήσει τους Τρώες να νικούν τους Αχαιούς, φτάνοντας μέχρι τα καράβια τους, έτσι ώστε να καταλάβουν οι Αχαιοί και κυρίως ο Αγαμέμνονας την αξία του Αχιλλέα και πόσο πολύ τον πρόσβαλε / αίσθημα εκδίκησης / προοικονομία – η Θέτιδα α) εκφράζει τον καημό της για την ολιγόχρονη και γεμάτη πίκρες ζωή του γιου της, β) του υπόσχεται ότι θα ικανοποιήσει το αίτημά του, αλλά μετά από 12 μέρες, λόγω απουσίας του Δία από τον Όλυμπο → επιβράδυνση, γ) του δίνει συμβουλές για τη στάση του από δω και πέρα – εικόνα μάνας-γιου, ανθρώπινη, τρυφερή, συναισθηματική, συγκινητική, αναδεικνύει την ανθρώπινη και ευαίσθητη πλευρά του ήρωα / χωρίς να μειώνει το ηρωικό ήθος του / αντίθεση με την εικόνα του Αχιλλέα λίγο πριν στη συνέλευση, αλλά και αντίθεση ανάμεσα στις δύο σκηνές: α) συνέλευση-φιλονικία και β) συνάντηση Αχιλλέα-Θέτιδας στην ακρογιαλιά)

### Εργασίες:

1) Να περιγράψετε με δικά σας λόγια τη σκηνή συνάντησης Αχιλλέα-Θέτιδας.

2) Να ηθογραφήσετε τον Αχιλλέα σε αυτή την ενότητα.

3) Ερωτήσεις 1, 2, 3, 4, 5 σχολ. εγχ. σ. 38.